Петко Р. Славейков
Нощ

chitanka.info

Гор от млечно небо

нежната луна

тихо озарила

нощна тъмнина.

Виж, звездите греят

с ясна светлина —

долу по земята

редом тишина.

Птиците заспали,

всичкото мълчи,

незапирний чучур

излека ручи.

По цветя росата

бисерна лъщи,

ветрец по гората

тихичко шумти.

Върховце привеждат

крехките елхи,

месеца здрависват

нежните треви.

Тиха нощ, прекрасна,

с хладна ведрина,

колко си приятна

с бледна светлина…

Ти повърхност земна

либаво сребриш,

сърца подгорчени

сладостно тешиш.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.